આ માર્ગદર્શિકા અનુસાર વીમા કંપની જે તે ગ્રાહકના ક્લેઈમને આધારકાર્ડ અને પાનકાર્ડ ન આપે ત્યાં સુધી ન ચૂકવવાનો અધિકાર ધરાવશે. IRDAI દ્વારા એક પરિપત્રમાં દ્વારા તમામ કંપનીઓને જણાવ્યું છે કે, ‘કેન્દ્ર સરકારે 1 જૂન, 2017ના રોજ પોતાના એક ગેઝેટ નોટિફિકેશનમાં આધાર અને પાન ફોર્મ 60 તમામ પ્રકારની આર્થિક સેવાઓ મેળવવા માટે જરુરી બનાવી દીધું છે. જેમાં વીમાનો પણ સમાવેશ થાય છે.’ IRDAIના સભ્યા નિલેશ સાઠે જણાવે છે કે, ‘અમે કંપનીઓને જણાવી દીધું છે કે આ એક કાયદો છે જેનું પાલન જરુરી છે.’ આ પરિપત્રમાં જણાવાયું છે કે, આ માર્ગદર્શિકા કાયદાકીય રીતે અધિકૃત છે એટલે કે જીવન અને સામાન્ય વીમા કંપનીઓએ કોઈપણ વધારાની માહિતી માટે રાહ જોયા વગર આ કાયદાનું પાલન કરવાનું છે. જેથી કેટલીક કંપનીઓએ પોતાની રીતે જ આધાર-પાનકાર્ડ લીંકીંગ વગર કોઈ જ પ્રકારનું પેમેન્ટ નહીં કરવાનો નિર્ણય લીધો છે.